
Cynllun Gwers Cam 1

Cynllun Gwers – Cam 1 Cynllun Gwers 

	Athro dan hyfforddiant
	Cari Davies
	Dosbarth:
	Blwyddyn 6

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu - Cymraeg
	Dyddiad:
	14/11/19

	Ffocws Gwers:
	Erbyn diwedd y wers, bydd disgyblion wedi cynllunio portread o’r cymeriad Joseph Evans, gan ffocysu ar ei olwg, personoliaeth a’i fywyd/hanes.

	Cysylltiadau ystyrlon â'r Cwricwlwm 
	Cwricwlwm Cymru 2008
Cymraeg – Llafaredd
· “defnyddio iaith sy’n berthnasol i sefyllfaoedd ffurfiol ac anffurfiol”
· “defnyddio a dangos gafael ar ystod eang o batrymau cystrawennol naturiol y Gymraeg a geirfa yn gywir (gan gynnwys terminoleg) wrth siarad”
· “meithrin cywirdeb ar lafar”
· “gwrando’n ofalus ar gyflwyniadau gan ddangos dealltwriaeth o gasgliadau neu farn y siaradwyr”
· “ymateb i eraill gyda chwestiynau a sylwadau sy’n canolbwyntio ar resymau, goblygiadau a chamau nesaf”
Cymraeg – Darllen
· “defnyddio ystod o strategaethau i ddeall ystyr geiriau a brawddegau, gan gynnwys gwybodaeth ffonig, gwreiddiau geiriau, teuluoedd geiriau, cystrawen, trefn testun a gwybodaeth flaenorol am y cyd-destun”
· “yn hyderus, deall ac adnabod nodweddion ystod o destunau gwahanol (di-dor a phytiog) o ran iaith, strwythur, thema a chyflwyniad”
· “deall sut gall atalnodi amrywio, gan effeithio ar gystrawen ac ystyr y frawddeg”
· “defnyddio ystod o strategaethau i ddod o hyd i wybodaeth”
· “darllen yn fanwl, gan wneud nodiadau at ddibenion penodol”
· “dehongli syniadau nad ydynt wedi’u datgan yn bendant”
· “adnabod syniadau a gwybodaeth sydd o ddiddordeb iddynt i ddatblygu dealltwriaeth bellach”
· “ystyried yr hyn y maent yn ei ddarllen/gwylio gan ymateb ar lafar ac yn ysgrifenedig i’r syniadau, yr iaith, yr arddull, y naws, y drefn a chyflwyniad y testun gan ddewis tystiolaeth i gefnogi safbwynt”
· “ystyried a yw testun yn effeithiol i gyfleu gwybodaeth a syniadau”
Cymraeg – Ysgrifennu
· “addasu arddull ysgrifennu i’r darllenydd a’r diben”
· “defnyddio nodweddion ystod o destunau di-dor a phytiog yn eu hysgrifennu gan ddangos creadigrwydd a’r gallu i addasu eu harddull i weddu i’r darllenydd gan ddefnyddio dychymyg lle bo’n briodol”
· “defnyddio amrywiaeth o strategaethau i gynllunio ysgrifennu”
· “archwilio gwahanol ffyrdd o gyflwyno gwaith yn briodol”
· “defnyddio nodweddion a diwyg sydd wedi’u llunio er mwyn cyflwyno data a syniadau’n glir”
· “defnyddio iaith sy’n briodol ar gyfer ysgrifennu, gan gynnwys Cymraeg safonol”
· “defnyddio geirfa amrywiol a phriodol, gan gynnwys geiriau ac ymadroddion pwnc benodol”
· “dewis a defnyddio ystod eang o eirfa ddychmygus a mentrus yn gywir”
· “defnyddio strategaethau i sillafu geiriau amlsillafog, cymhleth ac afreolaidd yn gywir”
Hanes
· “adnabod gwahaniaethau rhwng ffyrdd o fyw mewn gwahanol gyfnodau”
· “deall pam mae pobl wedi gwneud pethau, beth achosodd ddigwyddiadau penodol a chanlyniadau’r digwyddiadau hynny”
· “ofyn ac ateb cwestiynau perthnasol am y gorffennol”
· “cyfleu syniadau, safbwyntiau a chasgliadau yn fwyfwy annibynnol mewn amrywiaeth o ffyrdd”
· “ymchwiliadau i hanes o’u cwmpas ac i fywyd pobl mewn gwahanol gyfnodau a lleoedd yn y gorffennol”
· “gofyn ac ateb y cwestiynau”:
· “beth wyddoch chi am fywyd yn y cyfnod hwn; sut gwyddoch chi hyn a sut gallwch chi ganfod mwy?”
· “sut fath o fywyd oedd gan bobl gyfoethog a thlawd… a phlant?”
· “sut mae bywydau pob dydd pobl yn y cyfnod hwn wedi’u cynrychioli a’u dehongli a pham?”

	Cysylltiadau ystyrlon â:
Chyfrifoldebau trawsgwricwlaidd
	

	Targedau Personol (Cysylltiedig â SAC ac wedi eu nodi mewn adolygiad wythnosol)
Datblygu sgiliau rheolaeth dosbarth sy’n gysylltiedig â ‘rheoli’r amgylchedd dysgu’ yn yr adran ‘Addysgeg’ o’r Safonau SAC.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Bydd disgyblion yn pennu meini prawf ar gyfer y portread ar ddechrau’r wers.
· Bydd disgyblion yn casglu gwybodaeth o destun am fywyd Joseph Evans ac yn defnyddio’r wybodaeth yma i gynllunio portread am y cymeriad, gan ffocysu ar ei olwg, personoliaeth a’i fywyd/hanes.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Bydd disgyblion yn penderfynu beth yw’r meini prawf ar gyfer ysgrifennu portread effeithiol.







· Bydd disgyblion yna yn casglu gwybodaeth o’r testun am fywyd Joseph Evans er mwyn cynllunio portread. Byddant yn casglu ac yn dehongli gwybodaeth am ei olwg, personoliaeth a’i fywyd/hanes. 


	Bydd disgyblion yn cymryd rhan yn nhrafodaeth dosbarth lle fyddant yn adfyfyrio ar bortreadau maent wedi’u hysgrifennu yn y gorffennol, ac ar bortread enghreifftiol. O hyn, byddant yn penderfynu beth i gynnwys yn y meini prawf llwyddiant. 


Bydd disgyblion yn creu mapiau meddwl i ddisgrifio golwg, personoliaeth a bywyd/hanes Joseph, gan ychwanegu manylion o’r testun. Bydda i’n crwydro o amgylch y dosbarth wrth i’r disgyblion cwblhau’r dasg er mwyn rhoi cymorth fel bo angen ac i sicrhau bod y disgyblion ar dasg.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Gofyn i’r disgyblion i feddwl, paru, rhannu – beth yw portread? Arddangos ateb posib ar y bwrdd gwyn rhyngweithiol ar ôl i’r disgyblion rhannu.

Paru nodweddion portread gyda’r disgrifiad cywir (edrych am baragraff agoriadol, paragraff golwg, paragraff personoliaeth, ansoddeiriau ar gyfer disgrifio a chymariaethau – rhywbeth “fel” rhywbeth arall).

Darllen trwy esiampl o bortread a gofyn i’r disgyblion i adnabod 5 ansoddair, 3 cymhariaeth a pharagraffu cywir.

	Meddwl, paru, rhannu.




Ceisio paru’r nodweddion gyda’r disgrifiadau cywir ar lafar.





Ceisio adnabod y nodweddion yma yn y portread.

	Pwerbwynt











Esiampl o bortread

	

Addysgu a Dysgu Craidd
	Dechrau gan edrych ar amrywio agoriadau brawddegau.
(‘Bachgen…’, ‘Gwallt…’, ‘Hefyd…’, ‘Roedd gan…’, ‘O dan…’, ‘Croen gwyn fel yr eira…’). Ysgrifennu syniadau'r disgyblion ar y bwrdd a gofyn iddyn nhw ysgrifennu'r rhain yn eu llyfrau o dan y dyddiad a’r nod.

Darllen trwy stori Joseph Evans eto, gan bwysleisio unrhyw fanylion sy’n disgrifio ei olwg, personoliaeth neu fywyd/hanes. Dechrau trafodaeth dosbarth lle bydda i’n defnyddio cwestiynau agored a chaeedig i hybu’r disgyblion i ddefnyddio eu dychymyg.

Gofyn i’r disgyblion i greu 3 map meddwl yn eu llyfrau – 1 ar gyfer golwg Joseph, 1 ar gyfer ei bersonoliaeth ac 1 ar gyfer ei fywyd/hanes.

Crwydro o amgylch y dosbarth wrth i’r disgyblion cwblhau’r dasg er mwyn sicrhau eu bod nhw ar dasg ac i ddarparu cymorth fel bo angen.

*Tasg Estynedig* - Dechrau ar baragraff agoriadol y portread.
	Ysgrifennu’r dyddiad a’r nod: cynllunio portread Joseph Evans. Is-deitl o “amrywio agoriadau brawddegau” o dan y nod.





Ateb y cwestiynau ar lafar gan nodi unrhyw fanylion pwysig ar eu taflenni.






Dechrau creu 3 map meddwl gan ychwanegu manylion am fywyd Joseph.



Codi llaw os oes angen cymorth arnynt.




Cwblhau’r dasg estynedig os ydynt wedi gorffen y dasg flaenorol.
	Llyfrau Iaith, Llythrennedd a Chyfathrebu






32 x stori Joseph Evans

	

Sesiwn Gloi
	Ysgrifennu un frawddeg ddiddorol am ei hun sy’n cynnwys cymhariaeth ac ansoddeiriau ar fwrdd gwyn bach.
	Cwblhau’r dasg.


	Bwrdd gwyn bach
Pinnau

Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Wrth ddarllen y disgrifiad cymeriad, gwnaeth y disgyblion adnabod y meini prawf llwyddiant ar gyfer portread yn llwyddiannus (e.e. ansoddeiriau, cymariaethau, paragraffu). Dangosir hyn bod y disgyblion yn deall arddull portread yn dda. Ar ôl hyn, gwnaethant  lwyddo i ganfod amrywiaeth o agoriadau brawddegau ac ansoddeiriau i ddefnyddio yn eu portreadau. Mae’n amlwg felly bod y disgyblion yn medru adnabod nodweddion portread ac yn medru dyfeisio enghreifftiau eu hun.


	Y Camau Nesaf ar gyfer Cynnydd

	Y tro nesaf, er mwyn sicrhau cynnydd y disgyblion, bydda i’n treulio fwy o amser ar y portread enghreifftiol. Yn ôl y mentor dosbarth, mae gwneud hyn yn sicrhau bod y disgyblion yn cofio’r enghreifftiau a fydd efallai yn cymorth iddynt wrth iddyn nhw gwblhau’r dasg. Yn ychwanegol, nododd y mentor dosbarth bod angen cyflymu rhediad y wers gan fod rhai disgyblion yn troi i siarad yn ystod fy nghyflwyniad. Trwy wneud hyn, bydda i’n cadw sylw’r disgyblion a fyddai hyn yn sicr o gefnogi eu datblygiad.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Gwnaeth y mentor dosbarth canmol fy mhortread enghreifftiol, oherwydd fe wnes i gyflwyno geirfa heriol i’r disgyblion. Gellid cysylltu hyn gyda’r adran ‘Addysgeg’ o’r Safonau SAC, gan ei bod hi’n arfer dda i herio’r disgyblion a gosod disgwyliadau uchel. Yn ychwanegol, fe wnaeth y mentor dosbarth canmol fy nefnydd o gwestiynu gan fod defnyddio cwestiynu yn sicrhau bod y disgyblion yn canolbwyntio ac ar dasg yn gyson. Gellir cysylltu hyn gyda’r ‘Rheoli’r amgylchedd dysgu’ yn y Safonau SAC gan roeddwn i’n sicrhau bod yr amgylchedd dysgu yn addas ar gyfer addysgu a dysgu.


	Meysydd ar gyfer fy Natblygiad

Targedau Personol ar gyfer Cynnydd

	[bookmark: _GoBack]Nododd y mentor dosbarth byddai’n fuddiol i gyflymu rhediad y wers, gan fod rhai o’r disgyblion yn troi i siarad yn ystod fy nghyflwyniad. Felly, mae angen i mi gyflymu rhediad y wers i sicrhau fy mod i’n gosod disgwyliadau uchel ar gyfer pob disgybl. Yn ychwanegol, dywedodd y mentor dosbarth byddai’n ddefnyddiol i mi gyflwyno rhagor o enghreifftiau o ansoddeiriau i’r disgyblion er mwyn eu herio. Gellid cysylltu hyn eto â’r adran ‘Herio a disgwyliadau’ o’r Safonau SAC. Mae’n bwysig herio pob disgybl er mwyn sicrhau eu cynnydd.

